เจ้าชายมาซาฮิโตะ ฮิตาจิโนะมิยะ

**เจ้าชายมาซาฮิโตะ** (ญี่ปุ่น: 正仁親王殿下; โรมาจิ: *Masahito Shinnō Denka*) หรือ **เจ้าชายฮิตาจิ** (ญี่ปุ่น: 常陸宮; โรมาจิ: *Hitachi-no-Miya*; อังกฤษ: His Imperial Highness Prince Hitachi) ทรงดำรงฐานันดรศักดิ์ "ชินโน" หรือเจ้าชายชั้นเอกแห่งราชวงศ์ญี่ปุ่น

ทรงเป็นพระราชโอรสในจักรพรรดิโชวะกับจักรพรรดินีโคจุง ทรงเป็นพระราชปิตุลาในสมเด็จพระจักรพรรดินารูฮิโตะ จักรพรรดิพระองค์ปัจจุบัน และทรงเป็นพระราชอนุชาในสมเด็จพระจักรพรรดิพระเจ้าหลวงอากิฮิโตะ 

หลังจากที่เจ้าชายมาซาฮิโตะอภิเษกสมรส พระองค์ได้ก่อตั้งมิยาเกะ (ราชวงศ์สาขา) ของพระองค์เองขึ้น และได้รับพระราชทานมิยาโงจากสมเด็จพระจักรพรรดิฮิโรฮิโตะว่า "ฮิตาจิ" จึงทำให้ในปัจจุบันมีการระบุพระนามของพระองค์เป็น "常陸宮" (*Hitachi-no-Miya*) หรือ "Prince Hitachi" (เจ้าชายฮิตาจิ)

ปัจจุบันทรงเป็นรัชทายาทลำดับที่สามแห่งการสืบราชสันตติวงศ์ตามกฎมณเฑียรบาลญี่ปุ่น มาตราที่ 2 ข้อ 7

สัญลักษณ์ประจำพระองค์ ต้นโอกาทามะ () 

ที่ประทับหลัก วังฮิตาจิ (常陸宮邸) หรือ วังโทกิวามัตสึ () เขตชิบูยะ กรุงโตเกียว

## พระประวัติ

### เจ้าชายโยชิ

#### การประสูติ
วันที่ 28 พฤศจิกายน พ.ศ. 2478 (ปีโชวะที่ 10) เวลา 07:27 น. สมเด็จพระจักรพรรดินีนางาโกะประสูติพระราชโอรสพระองค์ที่ 2 ณ ห้องประสูติ พระตำหนักเมจิชั้นใน (明治宮殿) พระราชวังอิมพีเรียล นครโตเกียว จักรวรรดิญี่ปุ่น

วันที่ 4 ธันวาคม พ.ศ. 2478 มีการจัดพิธีสรงน้ำ (浴湯の儀) และพิธีเฉลิมพระนาม (命名の儀) ซึ่งเป็นธรรมเนียมราชสำนักที่จัดหลังจากการประสูติประมาณ 7 วัน ในพิธีนี้จะมีการตั้งพระนามและกำหนดสัญลักษณ์ประจำพระองค์ 

เนื่องจากทรงเป็นพระราชโอรสในสมเด็จพระจักรพรรดิฮิโรฮิโตะ จึงทรงได้รับพระราชทานพระนามจริงจากจักรพรรดิว่า "มาซาฮิโตะ" (ญี่ปุ่น: 正仁; โรมาจิ: *Masahito*) อีกทั้งทรงได้รับพระราชทานโกโชโง ว่า "โยชิ" (ญี่ปุ่น: 義宮; โรมาจิ: *Yoshi-no-Miya*) จึงทำให้ในวัยพระเยาว์จะมีการระบุพระนามพระองค์ด้วยโกโชโง หรือ "Prince Yoshi" (เจ้าชายโยชิ) อีกทั้งทรงเป็นพระราชโอรสในจักรพรรดิ ณ วันประสูติ พระองค์จึงดำรงฐานันดร "ชินโน" หรือเจ้าชายชั้นเอกแห่งราชวงศ์ญี่ปุ่น ตามกฎมณเฑียรบาลญี่ปุ่น

สัญลักษณ์ประจำพระองค์ถูกกำหนดเป็นต้นอากาทามะ ()thumb|267x267px|สัญลักษณ์ประจำพระองค์ ต้นโอกาทามะ
เจ้าชายโยชิทรงเป็นพระราชบุตรพระองค์ที่ 6 จากทั้งหมด 7 พระองค์ในสมเด็จพระจักรพรรดิฮิโรฮิโตะกับสมเด็จพระจักรพรรดินีนางาโกะ โดยทรงมีพระเชษฐภคณี 4 พระองค์, พระเชษฐา 1 พระองค์, และพระขณิษฐา 1 พระองค์ ดังนี้

# เจ้าหญิงเทรุ (ชิเกโกะ) พระเชษฐภคณี
# เจ้าหญิงฮิซะ (ซาจิโกะ) พระเชษฐภคณี
# เจ้าหญิงทากะ (คาซูโกะ) พระเชษฐภคณี
# เจ้าหญิงโยริ (อัตสึโกะ) พระเชษฐภคณี
# เจ้าชายสึงุ (อากิฮิโตะ) พระเชษฐา
# เจ้าชายโยชิ (มาซาฮิโตะ)
# เจ้าหญิงซูงะ (ทากาโกะ) พระขณิษฐา

thumb|342x342px|เจ้าชายโยชิ เมื่อ พ.ศ. 2482พระองค์ทรงประชวรโรคโปลิโอตั้งแต่ทรงพระเยาว์ โดยสมเด็จพระจักรพรรดินีนางาโกะ พระชนนี เป็นผู้ค้นพบการประชวรนี้

#### การศึกษา

* พ.ศ. 2485 ทรงเข้าศึกษาระดับชั้นประถมศึกษา ที่โรงเรียนประถมศึกษากากูชูอิน ()
* เจ้าชายสึงุ (อากิฮิโตะ) กับพระองค์ ย้ายไปประทับที่วังนิกโก ทาโมซาวะ (日光田母沢御用邸記念公園) เพื่อลี้ภัยการโจมตีทางอากาศ 
* นางเอลิซาเบธ เกรย์ วินนิ่ง (エリザベス・ヴァイニング) ถูกคัดเลือกจากกองบัญชาการทหารของผู้บัญชาการทหารสูงสุดฝ่ายสัมพันธมิตร (連合国軍最高司令官総司令部) ให้เป็นพระอาจารย์สอนภาษาอังกฤษแก่พระองค์ รวมทั้งพระเชษฐภคิณี, พระเชษฐา, และพระขณิษฐา
* วันที่ 2 กันยายน พ.ศ. 2488 (ปีโชวะที่ 20) ญี่ปุ่นได้ลงนามในตราสารยอมจำนนอย่างเป็นทางการ และเป็นจุดจบของสงครามโลกครั้งที่ 2
* ทรงศึกษาระดับชั้นมัธยมศึกษาตอนต้นและตอนปลาย ที่โรงเรียนมัธยมชายกากูชูอิน ()  
* พ.ศ. 2501 ทรงสำเร็จการศึกษาระดับปริญญาตรี สาขาวิชาเคมี คณะวิทยาศาสตร์ มหาวิทยากากูชูอิน ()

#### บรรลุนิติภาวะ
วันที่ 28 พฤศจิกายน พ.ศ. 2498 เจ้าชายโยชิมีพระชนมายุครบ 20 ชัณษา ซึ่งถือว่าทรงบรรลุนิติภาวะตามประมวลกฎหมายแพ่งและพาณิชย์ของญี่ปุ่น และมีการจัดพิธีบรรลุนิติภาวะตามธรรมเนียมของราชวงศ์ โดยพระองค์ได้รับพระราชทานเครื่องราชอิสริยาภรณ์เกียรติคุณและราชมิตราภรณ์อันสูงส่งยิ่งดอกเบญจมาศ ชั้นมหาปรมาภรณ์

### เจ้าชายฮิตาจิ

#### การอภิเษกสมรส
thumb|200x200px|เจ้าชายและเจ้าหญิงฮิตาจิ เมื่อ พ.ศ. 2508
วันที่ 21 กุมภาพันธ์ พ.ศ. 2507 มีการนัดดูตัวระหว่างเจ้าชายโยชิและฮานาโกะ สึงารุ เพื่อทำการอภิเษกสมรส ซึ่งเธอเป็นธิดาคนที่สี่ของโยชิตากะ สึงารุ (津軽 義孝) ซึ่งเป็นผู้นำตระกูลสึงารุ (津軽氏) รุ่นที่ 14 โดยตระกูลดังกล่าวเคยปกครองแคว้นฮิโรซากิ (弘前藩) ในปัจจุบัน คือ จังหวัดอาโอโมริ

วันที่ 14 เมษายน พ.ศ. 2507 มีการจัดพิธี "โนะไซ" () หรือพิธีหมั้น

วันที่ 15 กันยายน พ.ศ. 2507 มีการจัดพิธี "โคกคิ" () หรือพิธีกำหนดวันอภิเษกสมรส
thumb|200x200px|เจ้าชายและเจ้าหญิงฮิตาจิ เมื่อ พ.ศ. 2554
วันที่ 30 กันยายน พ.ศ. 2507 มีการจัดพิธีอภิเษกสมรสระหว่างเจ้าชายโยชิกับนางสาวฮานาโกะ สึงารุ

โดยหลังจากที่พระองค์อภิเษกสมรส พระองค์ได้ก่อตั้งมิยาเกะ (ราชวงศ์สาขา) ของพระองค์เองขึ้น และได้รับพระราชทานมิยาโงจากสมเด็จพระจักรพรรดิฮิโรฮิโตะว่า "ฮิตาจิ" ซึ่งถือเป็นราชวงศ์สาขาแรกที่ถูกตั้งขึ้นภายหลังสงครามและภายใต้กฎมณเฑียรบาลญี่ปุ่นฉบับปัจจุบัน โดย "ฮิตาจิ" มีที่มาจากชื่อแคว้นฮิตาจิ (常陸国) ซึ่งปัจจุบันอยู่ภายใต้จังหวัดอิบารากิ ดังนั้น ภายหลังการอภิเษกสมรสจึงมีการระบุพระนามเป็น "常陸宮" (*Hitachi-no-Miya*) หรือ "Prince Hitachi" (เจ้าชายฮิตาจิ)

นางสาวฮานาโกะ สึงารุ ได้รับการสถาปนาอิสริยยศเป็น "ชินโนฮิ" หรือพระชายาในเจ้าชายชั้นเอกแห่งราชวงศ์ญี่ปุ่น และมีพระนามเต็มว่า "正仁親王妃華子殿下" (*Masahito Shinnōhi Hanako* *Denka*) โดยสำนักพระราชวังระบุพระนามในภาษาอังกฤษเป็น "Her Imperial Highness Princess Hitachi" (เจ้าหญิงฮิตาจิ)  

เจ้าชายและเจ้าหญิงฮิตาจิทรงไม่มีพระโอรส-ธิดาด้วยกันแม้แต่พระองค์เดียว โดยทั้งสองพระองค์ประทับอยู่ที่ วังฮิตาจิ (常陸宮邸) หรือ วังโทกิวามัตสึ () เขตชิบูยะ กรุงโตเกียว

#### ราชวงศ์สาขาฮิตาจิ
สมาชิกราชวงศ์สาขาฮิตาจิ ประกอบด้วย

ตราประจำราชวงศ์สาขาฮิตาจิ ประกอบด้วยตราดอกเบญจมาศ 14 กลีบอยู่ตรงกลาง ซึ่งสื่อถึงพระบรมวงศานุวงศ์ของราชวงศ์ญี่ปุ่น และล้อมรอบด้วยต้นโอกาทามะ () ซึ่งเป็นสัญลักษณ์ประจำพระองค์ของเจ้าชายฮิตาจิ

## พระกรณียกิจ

### งานราชสำนัก

* ทรงตามเสด็จสมเด็จพระจักรพรรดิ และสมเด็จพระจักรพรรดินีออกมหาสมาคม เนื่องในวันขึ้นปีใหม่
* ทรงเข้าร่วมพิธี "อุตาไก ฮาจิเมะ" () ซึ่งเป็นธรรมเนียมประจำปีในพระราชสำนัก โดยจะมีการร่วมกันขับร้องบทกวีในท่วงทำนองโบราณตามแบบแผนดั้งเดิมของญี่ปุ่น 
* ทรงเข้าร่วมพิธี "โคโช ฮาจิเมะ" (講書始) เป็นพิธีที่จัดขึ้นทุกปีในเดือนมกราคม โดยสมเด็จพระจักรพรรดิและสมเด็จพระจักรพรรดินี พร้อมสมาชิกราชวงศ์ จะเสด็จออกรับฟังการบรรยายจากผู้ทรงคุณวุฒิในสาขาวิชามนุษยศาสตร์ สังคมศาสตร์ และวิทยาศาสตร์ 
* ทรงเข้าร่วมงานเลี้ยงน้ำชาฤดูใบไม้ผลิและฤดูใบไม้ร่วง ซึ่งจัดโดยสมเด็จพระจักรพรรดิ เพื่อเลี้ยงต้อนรับแขกผู้มีเกียรติจากหลากหลายวงการในประเทศญี่ปุ่น ที่เขตพระราชฐานอาคะซะกะกรุงโตเกียว 

อย่างไรก็ตามในช่วงหลัง พระองค์ไม่ได้เสด็จเข้าร่วมเนื่องจากพระชัณษามาก และการประชวรของพระองค์

### งานด้านวิชาการ
* พ.ศ. 2501 หลังจากทรงสำเร็จการศึกษาระดับปริญญาตรี ทรงเป็นนักศึกษาวิจัยที่ภาควิชาสัตววิทยา คณะวิทยาศาสตร์ มหาวิทยาลัยโตเกียว
* พ.ศ. 2512 - 2544 ทรงเป็นผู้ช่วยนักวิจัยของมูลนิธิเพื่อการวิจัยโรคมะเร็งแห่งประเทศญี่ปุ่น
* พระองค์ทรงตีพิมพ์บทความวิชาการจำนวน 40 ฉบับในภาษาอังกฤษ และ 39 ฉบับในภาษาญี่ปุ่น เกี่ยวกับการก่อเกิดมะเร็งและชีววิทยามะเร็ง ในวารสารวิชาการระดับนานาชาติ ซึ่งผลงานวิจัยเหล่านี้ได้รับการยกย่องอย่างสูงจากทั่วโลก
* พ.ศ. 2542 ทรงได้รับแต่งตั้งให้เป็นสมาชิกกิตติมศักดิ์สมาคมวิจัยโรคมะเร็งแห่งประเทศเยอรมนี (Deutsche Krebsgesellschaft) ซึ่งถือว่าเป็นสมาชิกต่างชาติคนแรกของสมาคม
* พ.ศ. 2559 ทรงรับรางวัล Grand Prize of the Paris Charter Against Cancer ประจำปี 2016 ถือเป็นรางวัลอันทรงเกียรติสูงสุดระดับนานาชาติในการต่อสู้กับโรคมะเร็ง โดยจะมอบให้แก่บุคคลสำคัญที่ได้อุทิศตนอย่างต่อเนื่องและมีผลงานทางสังคมที่โดดเด่นในการบริหารจัดการโรคและการคุ้มครองผู้ป่วย

### งานพิธี
ทรงร่วมงานครบรอบต่างๆในสมาคมที่พระองค์ดำรงตำแหน่งประธานกิตติมศักดิ์ เช่น

* งานอนุรักษ์นกป่า ครั้งที่ 60 (2549) , ครั้งที่ 63 (2552)
* งานปีใหม่ของเมซงฟรังโก-ฌาโปแนส์ (日仏会館) (2560)
* พิธีมอบรางวัลงานนวัตกรรมแห่งชาติ ปี 2566 
* นิทรรศการสิ่งประดิษฐ์และนวัตกรรมของนักเรียนนักศึกษาทั่วญี่ปุ่น ครั้งที่ 82 (2567) 
* งานมอบรางวัลทางวิชาการกองทุนวิจัยมะเร็งเจ้าหญิงทากามัตสึ () (2567) 

### ตำแหน่งในองค์กร

* สมาชิกสภาราชวงศ์ญี่ปุ่น (2532 - 2534, 2550 - 2558)
* ประธานสมาคมอนุรักษ์นกแห่งประเทศญี่ปุ่น (日本鳥類保護連盟)
* ประธานสมาคมเด็กพิการแห่งญี่ปุ่น
* ประธานสถาบันนวัตกรรมและการประดิษฐ์แห่งประเทศญี่ปุ่น (発明協会)
* ประธานสมาคมญี่ปุ่น-เดนมาร์ก
* ประธานมูลนิธิไหมไดนิปปอน
* ประธานสมาคมฟื้นฟูสมรรถภาพคนพิการแห่งประเทศญี่ปุ่น (本障害者リハビリテーション協会)
* ประธานสมาคมศิลปะแห่งญี่ปุ่น (日本美術協会)
* ประธานสมาคมสวนสัตว์โตเกียว (東京動物園協会)
* ประธานเมซงฟรังโก-ฌาโปแนส์ (日仏会館)
* ประธานกองทุนวิจัยมะเร็งเจ้าหญิงทากามัตสึ ()
* ประธานกิตติมศักดิ์สมาคมญี่ปุ่น-สวีเดน
* ประธานกิตติมศักดิ์สมาคมญี่ปุ่น-เบลเยียม
* ประธานกิตติมศักดิ์มูลนิธิเพื่อการวิจัยโรคมะเร็งแห่งประเทศญี่ปุ่น
* รองประธานกิตติมศักดิ์สภากาชาดญี่ปุ่น (日本赤十字社)
* สมาชิกกิตติมศักดิ์สมาคมวิจัยโรคมะเร็งแห่งประเทศเยอรมนี (Deutsche Krebsgesellschaft)
* สมาชิกกิตติมศักดิ์สมาคมเคมีแห่งประเทศญี่ปุ่น (日本化学会)

### เสด็จเยือนต่างประเทศ

#### [[ไฟล์:Flag_of_Denmark.svg|25x25px|Flag of Denmark]] [[ประเทศเดนมาร์ก|เดนมาร์ก]]

* วันที่ 12 ตุลาคม - 3 ธันวาคม พ.ศ. 2508 เสด็จพร้อมเจ้าหญิงฮิตาจิ ทรงเยือนเพื่อส่งเสริมความสัมพันธ์ระหว่างประเทศ (เยือนหลายประเทศพร้อมกัน)
* วันที่ 1 - 11 พฤษภาคม พ.ศ. 2526 เสด็จพร้อมเจ้าหญิงฮิตาจิ เพื่อเข้าร่วมงาน Japan Expo
* วันที่ 6 - 14 มีนาคม พ.ศ. 2534 เสด็จพร้อมเจ้าหญิงฮิตาจิ เพื่อเข้าร่วมงานศิลปหัตถกรรมและภาพพิมพ์ญี่ปุ่น

#### [[ไฟล์:Flag_of_France.svg|25x25px|Flag of France]] [[ประเทศฝรั่งเศส|ฝรั่งเศส]]

* วันที่ 12 ตุลาคม - 3 ธันวาคม พ.ศ. 2508 เสด็จพร้อมเจ้าหญิงฮิตาจิ ทรงเยือนเพื่อส่งเสริมความสัมพันธ์ระหว่างประเทศ (เยือนหลายประเทศพร้อมกัน)
* วันที่ 29 มิถุนายน - 9 กรกฎาคม พ.ศ. 2546 เสด็จพร้อมเจ้าหญิงฮิตาจิ ทรงเยือนเพื่อศึกษาดูงานเกี่ยวกับกิจการต่างประเทศ
* วันที่ 12 - 23 กันยายน พ.ศ. 2550 เสด็จพร้อมเจ้าหญิงฮิตาจิ เพื่อเข้าร่วมงานรางวัลวัฒนธรรมโลกของเจ้าชายทากามัตสึ
* วันที่ 18 - 28 กันยายน พ.ศ. 2552 เสด็จพร้อมเจ้าหญิงฮิตาจิ ทรงเยือนเพื่อศึกษาดูงานเกี่ยวกับกิจการต่างประเทศ
* วันที่ 14 - 22 กรกฎาคม พ.ศ. 2557 เสด็จพร้อมเจ้าหญิงฮิตาจิ เพื่อเข้าร่วมงานรางวัลวัฒนธรรมโลกของเจ้าชายทากามัตสึ
* วันที่ 31 มกราคม - 4 กุมภาพันธ์ พ.ศ. 2559 เสด็จพร้อมเจ้าหญิงฮิตาจิ เพื่อรับรางวัล Grand Prize of the Paris Charter Against Cancer

#### [[ไฟล์:Flag_of_Switzerland.svg|25x25px|Flag of Switzerland]] [[ประเทศสวิตเซอร์แลนด์|สวิตเซอร์แลนด์]]

#### [[ไฟล์:Flag_of_Belgium.svg|25x25px|Flag of Belgium]] [[ประเทศเบลเยียม|เบลเยียม]]

#### [[ไฟล์:Flag_of_the_Netherlands.svg|link=https://th.wikipedia.org/wiki/%E0%B9%84%E0%B8%9F%E0%B8%A5%E0%B9%8C:Flag_of_the_Netherlands.svg|alt=Flag of the Netherlands|left|25x25px]][[ประเทศเนเธอร์แลนด์|เนเธอร์แลนด์]]

#### [[ไฟล์:Flag_of_Italy.svg|link=https://th.wikipedia.org/wiki/%E0%B9%84%E0%B8%9F%E0%B8%A5%E0%B9%8C:Flag_of_Italy.svg|alt=Flag of Italy|left|25x25px]][[ประเทศอิตาลี|อิตาลี]]

* วันที่ 12 ตุลาคม - 3 ธันวาคม พ.ศ. 2508 เสด็จพร้อมเจ้าหญิงฮิตาจิ ทรงเยือนเพื่อส่งเสริมความสัมพันธ์ระหว่างประเทศ (เยือนหลายประเทศพร้อมกัน)

alt=Flag of the United Kingdom (3-5)|left|25x25px

#### [[สหราชอาณาจักร]]

* วันที่ 12 ตุลาคม - 3 ธันวาคม พ.ศ. 2508 เสด็จพร้อมเจ้าหญิงฮิตาจิ ทรงเยือนเพื่อส่งเสริมความสัมพันธ์ระหว่างประเทศ (เยือนหลายประเทศพร้อมกัน)
* วันที่ 6 - 14 กรกฎาคม พ.ศ. 2554 เสด็จพร้อมเจ้าหญิงฮิตาจิ เพื่อเข้าร่วมงานรางวัลวัฒนธรรมโลกของเจ้าชายทากามัตสึ

alt=Flag of Germany|left|25x25px

#### [[ประเทศเยอรมนี|เยอรมนี]]

* วันที่ 12 ตุลาคม - 3 ธันวาคม พ.ศ. 2508 เสด็จพร้อมเจ้าหญิงฮิตาจิ ทรงเยือนเพื่อส่งเสริมความสัมพันธ์ระหว่างประเทศ (เยือนหลายประเทศพร้อมกัน)
* วันที่ 18 - 28 กันยายน พ.ศ. 2552 เสด็จพร้อมเจ้าหญิงฮิตาจิ เพื่อเข้าร่วมงานรางวัลวัฒนธรรมโลกของเจ้าชายทากามัตสึ

#### [[ไฟล์:Flag_of_Monaco.svg|25x25px|Flag of Monaco]] [[ประเทศโมนาโก|โมนาโก]]

* วันที่ 12 ตุลาคม - 3 ธันวาคม พ.ศ. 2508 เสด็จพร้อมเจ้าหญิงฮิตาจิ ทรงเยือนเพื่อส่งเสริมความสัมพันธ์ระหว่างประเทศ (เยือนหลายประเทศพร้อมกัน)
* วันที่ 8 - 15 กรกฎาคม พ.ศ. 2553 เสด็จพร้อมเจ้าหญิงฮิตาจิ ทรงเข้าร่วมงานนิทรรศการ "เกียวโต - โตเกียว จากซามูไรสู่มังงะ"
* วันที่ 17 - 30 มีนาคม พ.ศ. 2542 เสด็จพร้อมเจ้าหญิงฮิตาจิ ทรงเยือนเพื่อส่งเสริมความสัมพันธ์ระหว่างประเทศ
* วันที่ 13 - 17 เมษายน พ.ศ. 2548 เสด็จพร้อมเจ้าหญิงฮิตาจิ ทรงร่วมงานพระศพเจ้าชายแรนีเยที่ 3 เจ้าผู้ครองโมนาโก

left|frameless|25x25px

#### [[ประเทศไทย|ไทย]]

* วันที่ 12 ตุลาคม - 3 ธันวาคม พ.ศ. 2508 เสด็จพร้อมเจ้าหญิงฮิตาจิ ทรงเยือนเพื่อส่งเสริมความสัมพันธ์ระหว่างประเทศ (เยือนหลายประเทศพร้อมกัน)
* วันที่ 7 - 14 มกราคม พ.ศ. 2531 เสด็จพร้อมเจ้าหญิงฮิตาจิ ทรงเยือนเพื่อส่งเสริมความสัมพันธ์ระหว่างประเทศ
* วันที่ 28 สิงหาคม - 5 กันยายน พ.ศ. 2539 เสด็จพร้อมเจ้าหญิงฮิตาจิ ทรงเยือนเพื่อส่งเสริมความสัมพันธ์ระหว่างประเทศ

alt=Flag of the United States (1912-1959)|left|25x25px

#### [[สหรัฐอเมริกา]]

* วันที่ 10 - 20 กันยายน พ.ศ. 2514 เสด็จพร้อมเจ้าหญิงฮิตาจิ ทรงร่วมพิธีเปิดอาคาร Japan House ของสมาคมญี่ปุ่น-อเมริกา ที่นิวยอร์ก
* วันที่ 29 มีนาคม - 10 เมษายน พ.ศ. 2521 เสด็จพร้อมเจ้าหญิงฮิตาจิ เป็นการส่วนพระองค์
* วันที่ 12 - 24 กันยายน พ.ศ. 2524 เสด็จพร้อมเจ้าหญิงฮิตาจิ ทรงร่วมงานวันครบรอบ 75 ปี ของสมาคมญี่ปุ่น-อเมริกา ที่นิวยอร์ก
* วันที่ 27 กุมภาพันธ์ - 5 มีนาคม พ.ศ. 2525 เสด็จพร้อมเจ้าหญิงฮิตาจิ เยือนเมืองโฮโนลูลู รัฐฮาวาย เป็นการส่วนพระองค์
* วันที่ 15 - 26 มิถุนายน พ.ศ. 2528 เสด็จพร้อมเจ้าหญิงฮิตาจิ ทรงเยือนรัฐฮาวาย เพื่อเข้าร่วมงานครบรอบ 100 ปีการอพยพของชาวญี่ปุ่น
* วันที่ 16 - 21 กุมภาพันธ์ พ.ศ. 2534 เสด็จพร้อมเจ้าหญิงฮิตาจิ ทรงเยือนรัฐฮาวาย เพื่อเข้าร่วมงานสัมมนาโรคมะเร็ง
* วันที่ 3 - 17 พฤศจิกายน พ.ศ. 2536 เสด็จพร้อมเจ้าหญิงฮิตาจิ เพื่อเข้าร่วมงานครบรอบ 100 ปีการก่อตั้งสมาคมญี่ปุ่น-อเมริกา ณ ซานฟรานซิสโก
* วันที่ 4 - 14 มิถุนายน พ.ศ. 2542 เสด็จพร้อมเจ้าหญิงฮิตาจิ เพื่อเข้าร่วมงานรางวัลวัฒนธรรมโลกของเจ้าชายทากามัตสึ
* วันที่ 22 - 28 มกราคม พ.ศ. 2547 เสด็จพร้อมเจ้าหญิงฮิตาจิ ทรงเยือนรัฐฮาวาย เพื่อเข้าร่วมงานสัมมนาโรคมะเร็ง

#### [[ไฟล์:Flag_of_Nepal.svg|link=https://th.wikipedia.org/wiki/%E0%B9%84%E0%B8%9F%E0%B8%A5%E0%B9%8C:Flag_of_Nepal.svg|alt=Flag of Nepal|left|30x30px]][[ประเทศเนปาล|เนปาล]]

* วันที่ 24 กุมภาพันธ์ - 5 มีนาคม พ.ศ. 2513 เสด็จพร้อมเจ้าหญิงฮิตาจิ ทรงร่วมงานอภิเษกสมรสของมกุฎราชกุมารพีเรนทระแห่งเนปาล

#### [[ไฟล์:Flag_of_Sweden.svg|25x25px|Flag of Sweden]] [[ประเทศสวีเดน|สวีเดน]]

* วันที่ 1 - 11 พฤษภาคม พ.ศ. 2526 เสด็จพร้อมเจ้าหญิงฮิตาจิ เพื่อเข้าร่วมงาน Japan Expo
* วันที่ 6 - 14 มีนาคม พ.ศ. 2534 เสด็จพร้อมเจ้าหญิงฮิตาจิ ทรงเยือนเพื่อส่งเสริมความสัมพันธ์ระหว่างประเทศ

#### [[ไฟล์:Flag_of_Malaysia.svg|25x25px|Flag of Malaysia]] [[ประเทศมาเลเซีย|มาเลเซีย]]

#### [[ไฟล์:Flag_of_Singapore.svg|25x25px|ธงชาติสิงคโปร์]] [[ประเทศสิงคโปร์|สิงคโปร์]]

* วันที่ 13 - 21 กุมภาพันธ์ พ.ศ. 2527 เสด็จพร้อมเจ้าหญิงฮิตาจิ ทรงเยือนเพื่อส่งเสริมความสัมพันธ์ระหว่างประเทศ
* วันที่ 6 - 14 กันยายน พ.ศ. 2543 เสด็จพร้อมเจ้าหญิงฮิตาจิ ทรงเยือนเพื่อส่งเสริมความสัมพันธ์ระหว่างประเทศ

alt=Flag of Brazil|left|25x25px

#### [[ประเทศบราซิล|บราซิล]]
alt=Flag of Paraguay|left|25x25px

#### [[ประเทศปารากวัย|ปารากวัย]]

* วันที่ 25 กันยายน - 9 ตุลาคม พ.ศ. 2529 เสด็จพร้อมเจ้าหญิงฮิตาจิ ทรงร่วมงานครบรอบ 50 ปีการอพยพของชาวญี่ปุ่น

alt=Flag of Chile|left|25x25px

#### [[ประเทศชิลี|ชิลี]]

* วันที่ 3 - 17 พฤศจิกายน พ.ศ. 2536 เสด็จพร้อมเจ้าหญิงฮิตาจิ ทรงเยือนเพื่อส่งเสริมความสัมพันธ์ระหว่างประเทศ
* วันที่ 17 - 30 กันยายน พ.ศ. 2540 เสด็จพร้อมเจ้าหญิงฮิตาจิ ทรงร่วมงานครบรอบ 100 ปีความสัมพันธ์ระหว่างประเทศ

#### [[ไฟล์:Flag_of_Ecuador.svg|25x25px|Flag of Ecuador]] [[ประเทศเอกวาดอร์|เอกวาดอร์]]

* วันที่ 3 - 17 พฤศจิกายน พ.ศ. 2536 เสด็จพร้อมเจ้าหญิงฮิตาจิ ทรงเยือนเพื่อส่งเสริมความสัมพันธ์ระหว่างประเทศ

alt=Flag of Finland|left|25x25px

#### [[ประเทศฟินแลนด์|ฟินแลนด์]]

#### [[ไฟล์:Flag_of_Romania.svg|link=https://th.wikipedia.org/wiki/%E0%B9%84%E0%B8%9F%E0%B8%A5%E0%B9%8C:Flag_of_Romania.svg|alt=Flag of Romania|left|25x25px]][[ประเทศโรมาเนีย|โรมาเนีย]]

* วันที่ 19 - 30 กันยายน พ.ศ. 2538 เสด็จพร้อมเจ้าหญิงฮิตาจิ ทรงเยือนเพื่อส่งเสริมความสัมพันธ์ระหว่างประเทศ

#### [[ไฟล์:Flag_of_Brunei.svg|25x25px|Flag of Brunei]] [[ประเทศบรูไน|บรูไน]]

* วันที่ 28 สิงหาคม - 5 กันยายน พ.ศ. 2539 เสด็จพร้อมเจ้าหญิงฮิตาจิ ทรงเยือนเพื่อส่งเสริมความสัมพันธ์ระหว่างประเทศ

#### [[ไฟล์:Flag_of_Guatemala.svg|25x25px|Flag of Guatemala]] [[ประเทศกัวเตมาลา|กัวเตมาลา]]

* วันที่ 17 - 30 กันยายน พ.ศ. 2540 เสด็จพร้อมเจ้าหญิงฮิตาจิ ทรงเยือนเพื่อส่งเสริมความสัมพันธ์ระหว่างประเทศ

#### [[ไฟล์:Flag_of_Greece.svg|25x25px|Flag of Greece]] [[ประเทศกรีซ|กรีซ]]

* วันที่ 17 - 30 มีนาคม พ.ศ. 2542 เสด็จพร้อมเจ้าหญิงฮิตาจิ ทรงร่วมงานครบรอบ 100 ปีความสัมพันธ์ระหว่างประเทศ
* วันที่ 23 - 30 สิงหาคม พ.ศ. 2547 เสด็จพร้อมเจ้าหญิงฮิตาจิ ทรงร่วมชมงานการแข่งขันโอลิมปิค 2004

#### [[ไฟล์:Flag_of_Canada_(Pantone).svg|25x25px|Flag of Canada (Pantone)]] [[ประเทศแคนาดา|แคนาดา]]

* วันที่ 4 - 14 มิถุนายน พ.ศ. 2542 เสด็จพร้อมเจ้าหญิงฮิตาจิ ทรงเยือนเพื่อศึกษาดูงานเกี่ยวกับกิจการต่างประเทศ

#### [[ไฟล์:Flag_of_Panama.svg|25x25px|Flag of Panama]] [[ประเทศปานามา|ปานามา]]

* วันที่ 17 - 27 เมษายน พ.ศ. 2544 เสด็จพร้อมเจ้าหญิงฮิตาจิ ทรงเยือนเพื่อส่งเสริมความสัมพันธ์ระหว่างประเทศ

alt=Flag of Italy|left|25x25px

#### [[ประเทศอิตาลี|อิตาลี]]

* วันที่ 29 มิถุนายน - 9 กรกฎาคม พ.ศ. 2546 เสด็จพร้อมเจ้าหญิงฮิตาจิ ทรงเยือนเพื่อศึกษาดูงานเกี่ยวกับกิจการต่างประเทศ

#### [[ไฟล์:Flag_of_Nicaragua.svg|25x25px|Flag of Nicaragua]] [[ประเทศนิการากัว|นิการากัว]]

#### [[ไฟล์:Flag_of_El_Salvador.svg|25x25px|Flag of El Salvador]] [[ประเทศเอลซัลวาดอร์|เอลซัลวาดอร์]]

* วันที่ 30 กันยายน - 10 ตุลาคม พ.ศ. 2548 เสด็จพร้อมเจ้าหญิงฮิตาจิ ทรงร่วมงานครบรอบ 70 ปีความสัมพันธ์ระหว่างประเทศ

#### [[ไฟล์:Flag_of_Peru_(state).svg|link=https://th.wikipedia.org/wiki/%E0%B9%84%E0%B8%9F%E0%B8%A5%E0%B9%8C:Flag_of_Peru_(state).svg|alt=Flag of Peru (state)|left|25x25px]][[ประเทศเปรู|เปรู]]

#### [[ไฟล์:Flag_of_Bolivia.svg|25x25px|Flag of Bolivia]] [[ประเทศโบลิเวีย|โบลิเวีย]]

* วันที่ 11 - 22 มิถุนายน พ.ศ. 2552 เสด็จพร้อมเจ้าหญิงฮิตาจิ ทรงร่วมงานครบรอบ 110 ปีการอพยพของชาวญี่ปุ่น

alt=Flag of Tonga|left|25x25px

#### [[ประเทศตองงา|ตองงา]]

* วันที่ 25 - 31 มีนาคม พ.ศ. 2555 เสด็จพร้อมเจ้าหญิงฮิตาจิ ทรงร่วมงานพระบรมศพสมเด็จพระราชาธิบดีจอร์จ ตูโปอูที่ 5

## พระเกียรติยศ

### ลำดับพระอิสริยยศ
* 28 พฤศจิกายน พ.ศ. 2478 – 30 กันยายน พ.ศ. 2507 : **เจ้าชายมาซาฮิโตะ** (正仁親王殿下) หรือ **เจ้าชายโยชิ** (ญี่ปุ่น: 義宮; อังกฤษ: Prince Yoshi)
* 30 กันยายน พ.ศ. 2507 – ปัจจุบัน : **เจ้าชายมาซาฮิโตะ** (正仁親王殿下) หรือ **เจ้าชายฮิตาจิ** (ญี่ปุ่น: 常陸宮; อังกฤษ: Prince Hitachi)

### เครื่องราชอิสริยาภรณ์

#### ญี่ปุ่น

* 80x80px|2600th National Anniversary Commemorative Medal 1940 (Japan) เหรียญที่ระลึกงานฉลอง 2,600 ปี แห่งการสถาปนาจักรวรรดิญี่ปุ่น (2483)
* 80x80px เครื่องราชอิสริยาภรณ์เกียรติคุณและราชมิตราภรณ์อันสูงส่งยิ่งดอกเบญจมาศ ชั้นสายสะพาย (2498) 

#### ต่างประเทศ

* 80x80px|Order of the Elephant Ribbon bar เครื่องราชอิสริยาภรณ์ไอยรา - ประเทศเดนมาร์ก (2508)
* 80x80px|Cordone di gran Croce OMRI BAR เครื่องอิสริยาภรณ์คุณธรรมแห่งสาธารณรัฐอิตาลี ชั้นประถมาภรณ์ - ประเทศอิตาลี (2508)
* 78x78px|Ord.Rajanya.Nepal-Ribbon Order of Ojaswi Rajanya - ประเทศเนปาล (2513)
* 80x80px|National Order of Merit (Paraguay) - ribbon bar National Order of Merit (Paraguay) ชั้นประถมาภรณ์พิเศษ - ประเทศปารากวัย (2530) 

### ปริญญากิตติมศักดิ์

* ปริญญากิตติมศักดิ์สาขาวิทยาศาสตร์ มหาวิทยาลัยจอร์จ วอชิงตัน (George Washington University) (2540)
* ปริญญากิตติมศักดิ์สาขาวิทยาศาสตร์ มหาวิทยาลัยมินนิโซตา (2541)

## เกร็ด

* ในสมัยพระเยาว์ พระองค์ทรงได้รับฉายาว่า "คาเซะจัง" (火星ちゃん) ซึ่งมีที่มาจากตัวละครในการ์ตูนยอดนิยมในยุคนั้น
* วันอภิเษกสมรสของเจ้าชายและเจ้าหญิง จัดขึ้นใน พ.ศ. 2507 ซึ่งเป็นปีเดียวกับที่ญี่ปุ่นเป็นเจ้าภาพโอลิมปิคปี 1964 และเป็นปีที่เปิดใช้งานรถไฟความเร็วสูงชิงกันเซ็น

## ราชตระกูล



## อ้างอิง

## แหล่งข้อมูลอย่างเป็นทางการ
* เว็บไซต์สำนักพระราชวังอิมพีเรียล (Imperial Household Agency) ภาษาอังกฤษ https://www.kunaicho.go.jp/eindex.html
* เว็บไซต์สำนักพระราชวังอิมพีเรียล (Imperial Household Agency) ภาษาญี่ปุ่น https://www.kunaicho.go.jp/
* ประกาศสํานักนายกรัฐมนตรี เรื่อง หลักเกณฑ์การทับศัพท์ภาษาเยอรมัน สเปน ญี่ปุ่น และมลายู ลงวันที่ 13 มีนาคม พ.ศ. 2561

หมวดหมู่:เจ้าชายญี่ปุ่น
หมวดหมู่:บุคคลจากโตเกียว
หมวดหมู่:มิยะแห่งญี่ปุ่น
หมวดหมู่:พระราชโอรสในจักรพรรดิญี่ปุ่น
หมวดหมู่:พระราชบุตรในจักรพรรดิโชวะ